Eduardo Dato
Store norske leksikon,Historie,Verdens historie og samtidshistorie,Europa,Spanias historie
Eduardo Dato var en spansk jurist og konservativ politiker. Han var Spanias statsminister i årene 1913–1915, 1917 og 1920–1921, og utenriksminister i 1918.
I 1909 dannet Dato en liberalkonservativ gruppe. Som statsminister og utenriksminister under første verdenskrig førte han en forsiktig nøytralitetspolitikk. Han søkte forgjeves å møte den revolusjonære bevegelsen i 1917 med å sette forfatningen ut av kraft, men måtte snart tre tilbake. Dato var på ny statsminister fra 1920 til han ble myrdet av katalanske anarkister i 1921. Les mer i Store norske leksikon Spanias historie